Covid-19-statistieke: Meer as 46 000 sterftes(Argieffoto) Suid-Afrika het tot dusver altesaam 46 180 sterftes weens Covid-19 gehad, nadat nog 278 nuwe sterftes teen Saterdagaand bevestig is. Nog 20 sterftes is in die Oos-Kaap aangemeld, 20 in die Vrystaat, 50 in Gauteng, 109 in KwaZulu-Natal, drie in Limpopo, 109 in KwaZulu-Natal, 19 in Mpumalanga en 57 in die Wes-Kaap. Suid-Afrika se herstelkoers weens Covid-19 staan tans op 91% nadat 1 340 497 uit 1 473 700 mense wat die virus opgedoen het, reeds daarvan herstel het. Altesaam 3 184 nuwe gevalle van die virus is bevestig. Meer as 33 000 toetse vir Covid-19 is sedert die vorige verslag gedoen. Só lyk die aktiewe gevalle: Oos-Kaap: 2 823 Vrystaat: 8 227 Gauteng: 7 654 KwaZulu-Natal: 40 309 Limpopo: 2 792 Mpumalanga: 3 161 Noordwes: 7 215 Noord-Kaap: 3 576 Wes-Kaap: 11 266 Totaal: 87 023